Afbrændingsforbud

Gældende fra den (dato) klokken (tidspunkt) er der med hjemmel i bekendtgørelse nr. 1339 af 10. december 2014 (afbrændingsbekendtgørelsen) § 5, stk. 1, indført afbrændingsforbud gældende for:

Område/områder (kan være hele kommuner, eller geografisk afgrænsede områder).

Afbrændingsforbuddet betyder, at det **ikke** er tilladt:

# At bruge kulgrill

Det betyder: Enhver form for brug af grill hvor brændsel har en glødende effekt (såsom kul, træ, briketter eller andet brændsel der kan frembringe gløder), er ikke tilladt, heller ikke på egen/privat grund.

# At bruge grill udenfor egen/privat grund med beboelse

Det betyder: Enhver form for brug af grill (uanset om det er med kul, gas, træ, briketter eller andet brændsel) på offentlige/fælles arealer, fx parkeringspladser, græsarealer, boldbaner, parker mm., eller i naturen, fx i skove og plantager, på strande, heder, marker og lign., på og ved søer (nærmere end 200 meter fra land), og på havet (nærmere end 200 meter fra land), er ikke tilladt.

# At ryge i naturen

Det betyder: Rygning af pibe, cigaretter, cerutter, cigarer, vandpiber og enhver anden form for ved glød, flamme el. lign. antændt rygesubstans i naturen, fx offentlige/fælles grønne områder med græs, planter og anden beplantning, fx græsarealer, boldbaner, parker, vejrabatter mm., eller fx i skove og plantager, på strande, heder, marker og lign. er ikke tilladt.

# At tænde bål og bruge åben ild udendørs

Det betyder: Enhver form for afbrænding af bål (uanset om det er med kul, træ, briketter eller andet brændsel), herunder også afbrænding i bålfad, samt Skt. Hans-bål, afbrænding af haveaffald, skovaffald, øvrigt affald, halm, siv og lign., og al udendørs brug af ovne, ildsteder, fakler, haveblus, stearinlys og lign., inkl. på og ved søer (nærmere end 200 meter fra land), og på havet (nærmere end 200 meter fra land), er ikke tilladt.

# At bruge apparater/genstande der skaber gnister, gløder eller flammer udendørs

Det betyder: Enhver form for brug af ukrudtsbrænder, privat svejsning af tagpap og lign. ved brug af åben flamme, privat udendørs brug af vinkelslibere og andet udstyr, som frembringer gnister eller gløder, udendørs brug af terrassevarmere og lign. og udendørs brug af koge- eller varmeapparater o. lign., der fungerer ved brug af brandfarlige væsker eller substanser som sprit, gas, benzin, svovl og lign., er ikke tilladt. Det gælder også på og ved søer (nærmere end 200 meter fra land), og på havet (nærmere end 200 meter fra land).

# Særligt om erhvervsmæssige aktiviteter

Erhvervsmæssige aktiviteter er tilladt, idet rygning, optænding af bål og brug af ukrudtsbrændere dog følger ovennævnte forbud. Endvidere er det tilladt for forsvaret, redningsberedskabet og politiet at gennemføre uddannelses- og øvelsesaktiviteter, hvor der anvendes ild. Der skal udvises skærpet opmærksomhed og sikres mulighed for umiddelbar indsats.

Evt. lokale bemærkninger….

Overtrædelse af forbuddet kan medføre bødestraf, jf. afbrændingsbekendtgørelsens § 17.

**Er du i tvivl om en aktivitet er tilladt – så undlad den for brandsikkerhedens skyld.**

Du er velkommen til at kontakte os for spørgsmål eller få mere viden her: (tlf.nr. hjemmeside, kommuners oplysninger mv.)